**Uputa za prijavu podataka o odlagalištima i odlaganju za 2021. godinu**

Sukladno odredbama Zakona o gospodarenju otpadom **(**[NN 84/2021](https://narodne-novine.nn.hr/clanci/sluzbeni/2021_07_84_1554.html)**)**osoba koja upravlja odlagalištem dužna je Ministarstvu gospodarstva i održivog razvoja do 31. siječnja tekuće godine za prethodnu godinu dostaviti podatke o masi otpada odloženog na odlagalište putem obrasca objavljenoga na mrežnoj stranici Ministarstva.

Obrazac OOO - Obrazac o odlagalištima i odlaganju propisan je Dodatkom XIV. Pravilnika o gospodarenju otpadom [[(NN 81/2020)](https://narodne-novine.nn.hr/clanci/sluzbeni/2020_07_81_1517.html).](https://narodne-novine.nn.hr/clanci/sluzbeni/2020_07_81_1517.html)

Novi Zakon o gospodarenju otpadom **(**[NN 84/2021](https://narodne-novine.nn.hr/clanci/sluzbeni/2021_07_84_1554.html)**)**, kojim je nastupila izmjena u dijelu učestalosti prijave podataka (s dvaput godišnje na jedanput godišnje) stupio je na snagu 31. srpnja 2021. godine. Kako je u trenutku prijave podataka za I. razdoblje 2021. godine još uvijek bio na snazi Zakon o održivom gospodarenju otpadom (NN [94/13](http://narodne-novine.nn.hr/clanci/sluzbeni/2013_07_94_2123.html), [73/17](http://narodne-novine.nn.hr/clanci/sluzbeni/2017_07_73_1767.html), [14/19](https://narodne-novine.nn.hr/clanci/sluzbeni/2019_02_14_277.html), [98/19](https://narodne-novine.nn.hr/clanci/sluzbeni/2019_10_98_1958.html)), kao i Pravilnik o gospodarenju otpadom [(NN 81/2020)](https://narodne-novine.nn.hr/clanci/sluzbeni/2020_07_81_1517.html)kojim je propisana obveza prijave podataka dvaput godišnje, te ste sukladno tome i prijavili podatke za I. razdoblje 2021. godine, **molimo Vas da tijekom prijave u siječnju 2022. godine prijavite preostale količine odloženog otpada u 2021. godini na način kao i do sad.**

**Unos podataka o odlagalištima i odloženom otpadu za preostali dio 2021. godine biti će moguć u razdoblju od 1. siječnja do 31. siječnja 2022. godine**

Tražene podatke potrebno je prijaviti putem „Aplikacije za unos podataka iz obrasca OOO“ na sljedećoj poveznici <http://obrazac-ooo.azo.hr/>.

Upute su dostupne na mrežnim stranicama na sljedećoj poveznici: <http://www.haop.hr/hr/upute-prirucnici-i-ostale-informacije-za-obveznike/upute-prirucnici-i-ostale-informacije-za>.